CELEX: 62010TB0109
Language: hu
Date: 2017-09-13 00:00:00
Title: T-109/10. sz. ügy: A Törvényszék 2017. szeptember 13-i végzése – Luxemburg kontra Bizottság („Megsemmisítés iránti kereset — ERFA — Pénzügyi támogatás csökkentése — A »Rajna-Meuse árvízvédelem« Interreg II/C program — A határozat elfogadására nyitva álló határidő túllépése — Lényeges eljárási szabályok megsértése — Nyilvánvalóan megalapozott kereset”)

11.12.2017   
            
            
               HU
            
            
               Az Európai Unió Hivatalos Lapja
            
            
               C 424/35
            
         A Törvényszék 2017. szeptember 13-i végzése – Luxemburg kontra Bizottság
   (T-109/10. sz. ügy) (1)
   
   ((„Megsemmisítés iránti kereset - ERFA - Pénzügyi támogatás csökkentése - A »Rajna-Meuse árvízvédelem« Interreg II/C program - A határozat elfogadására nyitva álló határidő túllépése - Lényeges eljárási szabályok megsértése - Nyilvánvalóan megalapozott kereset”))
   (2017/C 424/51)
   Az eljárás nyelve: francia
   
      Felek
   
   
      Felperes: Luxemburgi Nagyhercegség (képviselők kezdetben: C. Schiltz, később: P. Frantzen, később: L. Delvaux és D. Holderer, végül: D. Holderer meghatalmazottak, segítőjük: P. Kinsch ügyvéd)
   
      Alperes: Európai Bizottság (képviselők: W. Roels és A. Steiblytė meghatalmazottak)
   
      A felperest támogató beavatkozók: Belga Királyság (képviselők kezdetben: M. Jacobs és T. Materne, később: M. Jacobs, végül: M. Jacobs és J.-C. Halleux meghatalmazottak), Francia Köztársaság (képviselők kezdetben: G. de Bergues és B. Messmer, később: G. de Bergues, végül: J. Bousin és D. Colas meghatalmazottak) Holland Királyság (képviselők kezdetben: C. Wissels, M. Noort és Y. de Vries, később: M Noort, M. Bulterman és B. Koopman meghatalmazottak)
   
      Az ügy tárgya
   
   Az Európai Regionális Fejlesztési Alapból (ERFA) az 1997. december 18-i C(97) 3742 (ERFA 970010008) bizottsági határozattal a Belga Királyság, a Németországi Szövetségi Köztársaság, a Francia Köztársaság, a Luxemburgi Nagyhercegség és a Holland Királyság területét érintő „Rajna-Meuse árvízvédelem” elnevezésű közösségi Interreg II/C kezdeményezési program számára nyújtott pénzügyi támogatás csökkentéséről szóló, 2009. december 23-i C(2009) 10712 bizottsági határozatnak a Luxemburgi Nagyhercegségre vonatkozó részében történő megsemmisítése érdekében benyújtott, az EUMSZ 263. cikkre alapított kérelem.
   
      A végzés rendelkező része
   
   
               1)
            
            
               A Törvényszék a Luxemburgi Nagyhercegségre vonatkozó részében megsemmisíti az Európai Regionális Fejlesztési Alapból (ERFA) az 1997. december 18-i C(97) 3742 (ERFA 970010008) bizottsági határozattal a Belga Királyság, a Németországi Szövetségi Köztársaság, a Francia Köztársaság, a Luxemburgi Nagyhercegség és a Holland Királyság területét érintő „Rajna-Meuse árvízvédelem” elnevezésű közösségi Interreg II/C kezdeményezési program számára nyújtott pénzügyi támogatás csökkentéséről szóló, 2009. december 23-i C(2009) 10712 bizottsági határozatot.
            
         
               2)
            
            
               Az Európai Bizottság maga viseli saját költségeit, valamint a Luxemburgi Nagyhercegség részéről felmerült költségeket.
            
         
               3)
            
            
               A Belga Királyság, a Francia Köztársaság és a Holland Királyság maga viseli saját költségeit.
            
         
      (1)  HL C 134., 2010.5.22.